கரத்தினால் விசைத்து எற்றுவர்; கடிப்பர்; நின்று இடிப்பர்; மரத்தினால் அடித்து உரப்புவர்; பொருப்பு இனம் வாங்கிச் சிரத்தின் மேல் எறிந்து ஒறுக்குவர்; தெழிப்பர்; தீ விழிப்பர். 55 எடுப்பர் பற்றி; உற்று ஒருவரை ஒருவர் விட்டு எறிவர்; கொடுப்பர், வந்து, உரம்; குத்துவர் கைத்தலம் குளிப்ப; கடுப்பினில் பெருங் கறங்கு எனச் சாரிகை பிறங்கத் தடுப்பர்; பின்றுவர்; ஒன்றுவர்; தழுவுவர்; விழுவர். 56 வாலினால் உரம் வரிந்தனர், நெரிந்து உக வலிப்பர்;